P6_TA(2006)0221
Ετήσια στρατηγική πολιτικής της Επιτροπής (2007)
Ψήφισμα του Ευρωπαϊκού Κοινοβουλίου σχετικά με τον προϋπολογισμό 2007: έκθεση της Επιτροπής για
την ετήσια στρατηγική πολιτικής (2006/2020(BUD))
Το Ευρωπαϊκό Κοινοβούλιο,
—έχοντας υπόψη την ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή
Οικονομική και Κοινωνική Επιτροπή και την Επιτροπή των Περιφερειών —Ετήσια στρατηγική πολιτικής για το
2007: Ενίσχυση της εμπιστοσύνης μέσω της δράσης (COM(2006)0122),
—έχοντας υπόψη τη διοργανική συμφωνία της 6ης Μαΐου 1999 μεταξύ του Ευρωπαϊκού Κοινοβουλίου, του
Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπο-λογισμού (
1),
—έχοντας υπόψη την αναθεωρημένη πρόταση ανανέωσης της διοργανικής συμφωνίας για την δημοσιονομική
πειθαρχία και την βελτίωση της διαδικασίας του προϋπολογισμού (COM(2006)0036),
—έχοντας υπόψη το ψήφισμά του της 8ης Ιουνίου 2005 σχετικά με τις πολιτικές προκλήσεις και τα δημοσιονο-
μικά μέσα της διευρυμένης Ένωσης 2007-2013 (2),
—έχοντας υπόψη το άρθρο 272 της Συνθήκης ΕΚ και το άρθρο 177 της Συνθήκης Ευρατόμ,
—έχοντας υπόψη το άρθρο 112, παράγραφος 1,του Κανονισμού του,
—έχοντας υπόψη την έκθεση της Επιτροπής Προϋπολογισμών και τις γνωμοδοτήσεις της Επιτροπής Εξωτερικών
Υποθέσεων, της Επιτροπής Ανάπτυξης και της Επιτροπής Διεθνούς Εμπορίου (Α6-0154/2006),
Α.λαμβάνοντας υπόψη ότι τα θεσμικά όργανα έχουν επιτύχει συμβιβαστική πρόταση σχετικά με νέα διοργανική
συμφωνία και νέο πολυετές δημοσιονομικό πλαίσιο ακριβώς πριν από την έναρξη της διαδικασίας του προϋπο-
λογισμού 2007·
Β.λαμβάνοντας υπόψη ότι τη ελλείψει νέας διοργανικής συμφωνίας οι διατάξεις της Συνθήκης, συγκεκριμένα το
άρθρο της 272, προβλέπουν ετήσια διαδικασία προϋπολογισμού,
Γ.λαμβάνοντας υπόψη ότι κατά το 2007 θα ανανεωθεί το μεγαλύτερο μέρος της νομοθεσίας της ΕΕ, στοιχείο
που επιτρέπει στον προϋπολογισμό 2007 να ορίσει νέες προτεραιότητες για την προσεχή περίοδο χρηματοδό-
τησης,
Δ.λαμβάνοντας υπόψη ότι η διεύρυνση με την ένταξη Βουλγαρίας και Ρουμανίας πρέπει να επέλθει στην πράξη
το2007,
Ε.λαμβάνοντας υπόψη ότι η επιλογή προτεραιοτήτων για τον προϋπολογισμό 2007, τον πρώτο της περιόδου
του νέου πολυετούς δημοσιονομικού πλαισίου όχι μόνον θα καθορίζει τις ευρωπαϊκές πολιτικές κατά το
προσεχές έτος, αλλά αναμφιβόλως θα έχει και επίδραση από πλευράς στρατηγικής όσον αφορά το μέλλον,
ΣΤ.λαμβάνοντας υπόψη ότι στις προκλήσεις της σήμερον πρέπει να απαντήσει κανείς με πολιτικές που να στρέφο-
νται προς το μέλλον, οι οποίες απαιτούν επαρκείς χρηματοδοτικούς πόρους· λαμβάνοντας υπόψη ότι η
ανασκόπηση όλων των πτυχών των δαπανών και πόρων της ΕΕ που σχεδιάζεται για τα έτη 2008-2009, θα
παράσχει εξαιρετική ευκαιρία για προσαρμογή των πολιτικών της ΕΕ, για να αντιμετωπισθεί ως διεργασία η
παγκοσμιοποίηση και να αποτιμηθούν εκ νέου οι προτεραιότητες, ενώ ταυτόχρονα θα διατηρείται η αλλη-
λεγγύη και η συνοχή στην Ευρωπαϊκή Ένωση,
Ζ.λαμβάνοντας υπόψη ότι εν τω μεταξύ ο ετήσιος προϋπολογισμός 2007 πρέπει να παράσχει στην Ευρωπαϊκή
Ένωση τη δυνατότητα να σημειώσει ένα ακόμη βήμα στην προσπάθειά της να καταστεί στην πράξη παγκό-σμιος παράγοντας· λαμβάνοντας υπόψη ότι πρέπει να παρέχει επαρκείς πόρους για να συμβάλλει στην επιτυχήαντιμετώπιση των εσωτερικών και εξωτερικών προκλήσεων, να στοχεύει στη βιώσιμη ανάπτυξη, να προωθεί τη
δημοκρατία και τα ανθρώπινα δικαιώματα και να καθιστά τους Ευρωπαίους επιχειρηματίες και τις επιχειρήσεις
τους ικανότερους να σημειώνουν επιτυχίες στον παγκόσμιο ανταγωνισμό, ιδίως με την αύξηση των προσπα-
θειών στα πεδία της έρευνας και της ανάπτυξης, της εκπαίδευσης και της καινοτομίας, για να διασφαλίζεται η
ευημερία και η βελτίωση της ποιότητας της ζωής των πολιτών μας,7.12.2006 C 297 E/357 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)ΕΕC 172 της18.6.1999, σ. 1. Συμφωνία όπως τροποποιήθηκε με την απόφαση 2005/708/ΕΚ του Ευρωπαϊκού Κοινοβου-
λίου και του Συμβουλίου (ΕΕL 269 της14.10.2005, σ. 24).
(2)Κείμενα που εγκρίθηκαν, P6_TA(2005)0224.
Πλαίσιο
1. εκφράζει ανησυχία για την οφθαλμοφανή ανακολουθία ανάμεσα στις προκλήσεις που αντιμετωπίζει η Ευρω-
παϊκή Ένωση και τις πιστώσεις που θα διατίθενται βάσει των σχετικών κατηγοριών από λιγότερο φιλόδοξες δημο-
σιονομικές προοπτικές 2007-2013 για να ανταποκριθεί αποτελεσματικά στις ως άνω προκλήσεις, ιδίως στους
τομείς της ανταγωνιστικότητας, της έρευνας και της καινοτομίας, τις οποίες τόσο το Συμβούλιο όσο και η
Επιτροπή είχαν χαρακτηρίσει πεδία προτεραιότητας·
2. υπενθυμίζει τις αποφάσεις που έλαβε το Ευρωπαϊκό Συμβούλιο τον Οκτώβριο 2005 όπου ορίζονται οι
προκλήσεις τις οποίες θα πρέπει να λάβει υπόψη της η Ευρωπαϊκή Ένωση σε έναν κόσμο υπό παγκοσμιοποίηση·
πιστεύει ότι η ετήσια στρατηγική πολιτικής δεν αντικατοπτρίζει τον κατεπείγοντα χαρακτήρα που πρέπει να έχει ηαντιμετώπιση αυτών των προκλήσεων ούτε παρέχει το απαραίτητο όραμα για να ενθαρρυνθεί η αναμόρφωση τηςοικονομίας με σκοπό το να ανταποκριθεί κανείς σε αυτές·
3. θεωρεί ότι, δεδομένου ότι ο προϋπολογισμός 2007 θα είναι ο πρώτος που εντάσσεται σε νέο πολυετές δημο-
σιονομικό πλαίσιο, αυτός πρέπει να είναι στρατηγικής φύσεως, επισημαίνοντας τους τομείς εξωτερικών και εσωτε-
ρικών πολιτικών στους οποίους η χρηματοδότηση μπορεί να διαδραματίσει καθοριστικό ρόλο και οι οποίοι εγγυώ-νται αξιοποίηση των πόρων που τους αφιερώνονται·
4. σημειώνει τους στρατηγικούς στόχους που ορίζει η Επιτροπή στο περί ετήσιας στρατηγικής πολιτικής
έγγραφό της «Ενίσχυση της εμπιστοσύνης μέσω της δράσης»· μολονότι συμμερίζεται την ανάλυση στην οποία
προβαίνει η Επιτροπή, διατυπώνει δριμεία επίκριση προς αυτήν για τη μακαριότητα και χαλαρή στάση που επιδει-
κνύει όσον αφορά το να ορίσει τη φύση των προκλήσεων που αντιμετωπίζει η Ευρωπαϊκή Ένωση· πιστεύει επίπαραδείγματι ότι η Επιτροπή δεν έχει δώσει τη δέουσα προσοχή στις τεράστιες και ταχύτατα επερχόμενες αλλαγέςστην παγκόσμια οικονομία, ιδίως στις αναδυόμενες οικονομίες όπως η Κίνα και η Ινδία·
5. δηλώνει την πρόθεσή του να αναγάγει την καλύτερη δυνατή χρήση των πόρων σε θεμελιώδους σημασίας θέμα
για τον προϋπολογισμό 2007, λαμβάνοντας υπόψη ότι τις διάφορες δράσεις πρέπει να χαρακτηρίζουν η συνέπεια
μεταξύ τους, η επίτευξη αποτελέσματος και η εξασφάλιση προστιθέμενης αξίας για τους πολίτες· πιστεύει ότι οι
τρεις κύριες συνιστώσες για τον προϋπολογισμό 2007 πρέπει να είναι: ο ορισμός προτεραιοτήτων πολιτικής, η
εξασφάλιση ποιοτικής αξιοποίησης των πόρων και οι προετοιμασίες για την ανασκόπηση 2008/2009, εφόσον ο
προϋπολογισμός του 2007 και η υλοποίησή του θα δώσουν τη δυνατότητα να αξιολογηθεί η αποδοτικότητα του
νέου πολυετούς δημοσιονομικού πλαισίου·
6. θεωρεί, όσον αφορά τον ορισμό προτεραιοτήτων πολιτικής, ότι,δεδομένων των μειωμένων εν συγκρίσει προς
την αρχική προσδοκία ανωτάτων ορίων, ο προϋπολογισμός 2007 πρέπει να επικεντρώνεται σε περιορισμένο αριθμό
προτεραιοτήτων, συγκεκριμένα στις εξής:
—Εξωτερικές Σχέσεις —ο ρόλος της ΕΕ σε έναν κόσμο που διέπεται από την παγκοσμιοποίηση
—Συμφωνίες εταιρικής σχέσης/συνεργασίας
—Ευρωπαϊκή Πολιτική Γειτονίας και προενταξιακά μέσα
—Αναπτυξιακή πολιτική, εκδημοκρατισμός και ανθρώπινα δικαιώματα, αναπτυξιακοί στόχοι της Χιλιετίας
—Κοινή εξωτερική πολιτική και πολιτική ασφαλείας (ΚΕΠΠΑ)
—Η διάσταση ασφάλεια, ελευθερία και αλληλεγγύη (εξωτερικές και εσωτερικές πτυχές)
—Εξωτερικές πτυχές, κυρίως εξασφάλιση ενέργειας, πρόληψη, προετοιμασία και διαχείριση των συνεπειών
από τρομοκρατικές απειλές
—Εσωτερικές πτυχές, κυρίως μεταναστευτικές πολιτικές που θέτουν ως στόχο την ένταξη των υπηκόων τρίτων
χωρών, την αλληλεγγύη στη διαχείριση των συνόρων, την ασφάλεια και προστασία των ελευθεριών
—Συνοχή
—Εσωτερικές Πολιτικές
—Στόχοι της Λισσαβώνας (μεγέθυνση, απασχόληση, πραγματογνωμοσύνη, μεταφορές, έρευνα και καινοτομία)
—Περιβάλλον και ανάπτυξη της υπαίθρου
—Πολίτες (περιλαμβανομένων πολιτισμού και νεολαίας) και επικοινωνία
—Αντιστοιχία στόχων και μέσων σε ό,τι αφορά την ευρωπαϊκή δημόσια διοίκηση, περιλαμβανομένων και των
οργανισμών·7.12.2006 C 297 E/358 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
7. θεωρεί ότι αποτελεί ευθύνη του υπό την ιδιότητά του ως αρμόδια για τον προϋπολογισμό αρχή και ως αρχή
για τη χορήγηση απαλλαγής να εξασφαλίζει ότι οι πόροι που δίδονται στον προϋπολογισμό ΕΕ δαπανώνται με
σκοπό να εξασφαλίζεται ποιοτική αξιοποίηση των πόρων, ιδιαιτέρως βελτιστοποίηση στη χρήση των πόρων που
διατίθενται υπό καθεστώς περιορισμένων ανωτάτων ορίων· προτίθεται ως εκ τούτου να επιληφθεί του προϋπολογι-σμού 2007 με προσέγγιση κόστους-ωφελείας αναπτύσσοντας ποιοτική ενδελεχή εξέταση του προϋπολογισμού
μέσω ετησίας αποτιμήσεως σε στενή συνεργασία με τις τομεακές επιτροπές·
8. υπενθυμίζει πόσο σημαντική είναι η στα μέσα της περιόδου ανασκόπηση του προσεχούς πολυετούς δημοσιο-
νομικού πλαισίου, με στόχο την προσαρμογή του δημοσιονομικού πλαισίου, για να δίδεται στην ΕΕ η δυνατότητα
να ανταποκρίνεται πιο αποτελεσματικά στις προκλήσεις ενός ταχέως μεταβαλλόμενου κόσμου· πιστεύει ότι ο προϋ-
πολογισμός του έτους 2007, ο πρώτος βάσει των δημοσιονομικών προοπτικών 2007-2013, προσφέρει σημαντική
ευκαιρία για να τεθεί κατευθυντήρια γραμμή όσον αφορά την εκτέλεση των νέων προγραμμάτων και ούτως ναθέσει τα θεμέλια για την περιεκτική ανασκόπηση του πολυετούς δημοσιονομικού πλαισίου που σχεδιάζεται για το2008·
9. υπενθυμίζει ότι το πολυετές δημοσιονομικό πλαίσιο δεν πρέπει να θεωρείται πολυετής προϋπολογισμός· ζητεί
κατά συνέπεια από την Επιτροπή να παρουσιάσει προσχέδιο προϋπολογισμού που να αφήνει επαρκή περιθώριακινήσεων για την ετήσια διαδικασία 2007 όσον αφορά τα προγράμματα που αποφασίζονται από κοινού·
Ορισμός προτεραιοτήτων πολιτικήςΑ.Εξωτερικές Σχέσεις —Η Ευρώπη ως εταίρος σε παγκόσμια κλίμακα
10. υπογραμμίζει ότι η ΕΕ εδράζεται επί αριθμού βασικών αξιών, όπως είναι η ειρήνη, η ελευθερία και η δημο-
κρατία, και στην ανάγκη προαγωγής των διεθνών σχέσεων για να προωθηθούν αυτοί οι στόχοι· φρονεί ότι η ουσία
αυτών των αξιών κάποιες φορές σκιάζεται από τον μεγάλο αριθμό και τον ποικίλο χαρακτήρα των διαφόρων τύπωνδιεθνών συμφωνιών και μέσων, πιστεύει δε ότι η ΕΕ τόσο σε πολιτικό επίπεδο όσο και σε επίπεδο καθοδήγησης του
προϋπολογισμού πρέπει πλέον να αναπτύξει συνεκτική και γενικής εμβέλειας στρατηγική για να ορίσει καλύτερα
τις στρατηγικές της προτεραιότητες· αυτή πρέπει να περιέχει ως στοιχείο και το να δίδεται ειδική προσοχή στο πώςλειτουργούν τα νέα προγράμματα και πώς υπηρετούν τους στρατηγικούς στόχους· προσβλέπει σε έκθεση τηςΕπιτροπής με θέμα την αποτελεσματική εξωτερική δράση και τούτο δυνάμει των υφισταμένων κανόνων που ορίζειη Συνθήκη·
11. πιστεύει ακράδαντα ότι οι εταιρικές σχέσεις που συμμερίζονται θεμελιώδεις βασικές αξίες πρέπει να αναγνω-
ρίζονται και να προάγονται· υπογραμμίζει πόσο κρίσιμη είναι η σημασία που δίδει στην αναβίωση βαθύτερης
περισσότερο στρατηγικής εταιρικής σχέσης με τις Ηνωμένες Πολιτείες επί πολλών παγκοσμίων θεμάτων βάσει
στόχων τους οποίους συμμερίζονται αμφότερες οι ήπειροι·
12. τάσσεται υπέρ του να περιληφθεί στις προτεραιότητες της Επιτροπής μεγαλύτερη πολιτική συνοχής και
βελτίωση της αποτελεσματικότητας της βοήθειας στον τομέα της εξωτερικής δράσης·
13. υπογραμμίζει την ανησυχία του όσον αφορά την περαιτέρω εξάπλωση της γρίπης των πτηνών, εντός και
εκτός των ορίων της Ευρωπαϊκής Ένωσης· τονίζει ότι είναι αναγκαία η στενή συνεργασία με τον FAO, τον ΠΟΥ,
τον ΟΙΕ (Παγκόσμιος Οργανισμός για την Υγεία των Ζώων) και τις χώρες στις πληγείσες περιοχές·
14. επαναλαμβάνει την υποστήριξή του για την Ευρωπαϊκή Πολιτική Γειτονίας, η οποία θεωρείται κρίσιμης
σημασίας ιδίως όσον αφορά την προώθηση της δημοκρατίας και της θετικής αλλαγής μέσω συνόλου πολιτικώνπου θεσπίζουν σαφή οφέλη, και με οικονομικούς και εμπορικούς όρους, για την ανάληψη αναμορφώσεων και την
επίτευξη προόδου· είναι πεπεισμένο ότι οι δράσεις στον τομέα αυτό, πέραν του ότι με το πέρασμα του χρόνου
οδηγούν στην οικονομική ανάπτυξη, θα φέρουν σημαντικά οφέλη τόσο για τα κράτη εταίρους όσο και για την ΕΕ·
15. πιστεύει ότι έχει σημασία να εξασφαλίζεται επαρκής χρηματοδότηση για την αναπτυξιακή πολιτική και τα
μέτρα προς ανακούφιση της φτώχειας, περιλαμβανομένων και των Αναπτυξιακών Στόχων της Χιλιετίας· τονίζει
ιδίως ότι το βιώσιμο των λύσεων εξαρτάται και από την επίτευξη προόδου εντός των σχετικών κρατών, όπου εντάσ-
σονται ως πτυχές ο σεβασμός του κράτους δικαίου, της δημοκρατίας και των ανθρωπίνων δικαιωμάτων· υπογραμ-
μίζει πόσο κρίσιμης σημασίας είναι το να δίδεται ειδική προσοχή στην συνέπεια και τη συμπληρωματικότηταμεταξύ προγραμμάτων των κρατών μελών και κοινοτικών προγραμμάτων για να μεγιστοποιείται ο συνολικός αντί-κτυπος και η αποτελεσματικότητά τους· ζητεί να διενεργηθεί λεπτομερής εξέταση των προγραμμάτων με θέμα τονεκδημοκρατισμό και τα ανθρώπινα δικαιώματα καθώς και της λειτουργίας μερικών ΜΚΟ·
16. υπενθυμίζει στην Επιτροπή και στο Συμβούλιο ότι δεσμεύθηκαν να χορηγήσουν στις χώρες του Πρωτο-
κόλλου για τη ζάχαρη κατάλληλη και επαρκή χρηματοδότηση για την εφαρμογή συνοδευτικών μέτρων που θα τις
βοηθήσουν να αντιμετωπίσουν τα μεταβατικά προβλήματα που έχουν προκύψει, ως συνέπεια της εσωτερικής
μεταρρύθμισης του καθεστώτος για τη ζάχαρη στην ΕΕ και των σχετικών αποφάσεων του ΠΟΕ·7.12.2006 C 297 E/359 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
17. τονίζει ότι οι εξελίξεις στη Μέση Ανατολή, ιδίως στην Παλαιστίνη, πρέπει να αποτιμώνται κατά τη διαδικασία
του προϋπολογισμού· εφιστά ιδιαίτερη προσοχή στο ενδεχόμενο να επικρατήσει χάος σε περίπτωση κατάρρευσης
της Παλαιστινιακής Αρχής, καθώς και στην ανάγκη για χρηστή δημοσιονομική διαχείριση όσον αφορά τη βοήθεια
από την ΕΕ, είτε αυτή εκταμιεύεται απ' ευθείας είτε εκταμιεύεται μέσω των ταμείων καταπιστευμάτων που έχουν
ιδρυθεί· επιθυμεί να καταστήσει απολύτως σαφές ότι πριν από την ανάληψη ουσιωδών χρηματοδοτικών δεσμεύσεωνεπιβάλλεται η διενέργεια εκ των προτέρων διαβουλεύσεων με την αρμόδια για τον προϋπολογισμό αρχή·
18. είναι αποφασισμένο να αναπτύξει τον θεσπισθέντα πολιτικό διάλογο σχετικά με την Κοινή Εξωτερική Πολι-
τική και Πολιτική Ασφάλειας (ΚΕΠΠΑ) κατά τρόπο εποικοδομητικό και παροτρύνει το Συμβούλιο να χρησιμο-
ποιήσει αυτό το πλαίσιο για να ασκεί περισσότερο ανοικτού χαρακτήρα, διαφανή και με απόδοση λογαριασμού
ΚΕΠΠΑ· ειδικότερα εμμένει στο να συμμετέχει πλήρως και να του ζητείται να αποφαίνεται ετησίως εκ τωνπροτέρων σχετικά με τις επικείμενες δράσεις και επιλογές· επαναλαμβάνει ότι είναι έτοιμο να προβεί σε ανασκό-
πηση της ονοματολογίας της ΚΕΠΠΑ για να την προσαρμόσει στις πολιτικές ανάγκες και τον ρόλο της Ένωσης·
ζητεί από το Ελεγκτικό Συνέδριο να παράσχει ειδική έκθεση σχετικά με το πόσο αποτελεσματικές εν συγκρίσειπρος το κόστος τους είναι οι κοινές δράσεις της ΚΕΠΠΑ·
Β.Η Διάσταση Ασφάλεια —Ασφάλεια, ελευθερία και ιδιότητα του πολίτη
19. υπογραμμίζει ότι οι Ευρωπαίοι πολίτες έχουν ανάγκη από ελευθερία, δικαιοσύνη και ασφάλεια στην καθημε-
ρινή ζωή τους· τονίζει ότι ο προϋπολογισμός της ΕΕ για το 2007 πρέπει να συμβάλλει στην εξασφάλιση αυτών
των προνομίων για την Ευρωπαϊκή Ένωση τόσο από εξωτερικούς, όσο και από εσωτερικούς κινδύνους, μεταξύ των
άλλων σε οικονομικό και κοινωνικό επίπεδο·
20. χαιρετίζει το ότι στο πλαίσιο της εξωτερικής ασφαλείας η Επιτροπή έχει περιλάβει την πολιτική ενεργείας ως
μία των κυρίων προτεραιοτήτων για το 2007· αναγνωρίζει τη θεμελιώδη σημασία που έχει η βιωσιμότητα, η αντα-
γωνιστικότητα και η ασφάλεια του εφοδιασμού καθώς και η ενεργειακή αποδοτικότητα για την ευρωπαϊκή οικο-
νομία, τονίζει δε τη σπουδαιότητα της διαφοροποίησης των πηγών εφοδιασμού σε φυσικό αέριο και πετρέλαιο,
καθώς και της διερεύνησης όλων των δυνατών μέσων για τη βελτίωση της ενεργειακής αυτάρκειας της ΕυρωπαϊκήςΈνωσης· τονίζει τα υψηλά επίπεδα εξάρτησης από εισαγωγές ενέργειας στην ΕΕ· ζητεί να υπάρξει ευρωπαϊκή στρα-τηγική ενεργείας με εσωτερική συνοχή όπου να περιλαμβάνεται και διάλογος με τα κράτη μείζονες εταίρουςεφοδιασμού· καλεί τα κράτη μέλη να εφαρμόσουν πλήρως την υπάρχουσα κοινοτική νομοθεσία περί υπαγωγής του
τομέα της ενεργείας σε καθεστώς ελεύθερης αγοράς, βελτιώσεως της ενεργειακής αποδόσεως, προωθήσεως των
ανανεωσίμων πηγών ενεργείας και έρευνας στην παραγωγή και τη χρήση βιοκαυσίμων και εναλλακτικών πηγώνενέργειας·
21. τονίζει πόσο σημαντικά είναι τα περιβαλλοντικά θέματα που σχετίζονται με την ενέργεια· τονίζει πόσο σημα-
ντική είναι, στο πλαίσιο αυτό, η επίτευξη του στόχου του Κυότο για 8 % μείωση των αερίων του θερμοκηπίου
εντός της περιόδου 2008-2012·
22. χαιρετίζει την έναρξη εφαρμογής των νέων προγραμμάτων ελευθερίας, ασφαλείας και δικαιοσύνης για την
περίοδο 2007-2013 στον τομέα δικαιοσύνης και εσωτερικών υποθέσεων· τονίζει ότι ενώπιον του σύγχρονου, σε
παγκόσμια κλίμακα εγκλήματος η συντονισμένη δράση από την ΕΕ αποτελεί αναγκαίο συστατικό των πολιτικών για
να εξασφαλίζεται μια ασφαλής κοινωνία, βασισμένη στο κράτος δικαίου·
23. τονίζει ότι ο στόχος της ενσωμάτωσης των μεταναστών και της διαχείρισης των συνόρων είναι σημαντικός
για τα προσεχή έτη· έχει την πρόθεση να παράσχει επαρκείς πόρους το 2007 για να εξασφαλισθεί ότι η επέκταση
του χώρου του Σένγκεν πλαισιώνεται από την αρχή της κοινοτικής αλληλεγγύης στη διαχείριση των εξωτερικώνσυνόρων της Ένωσης·
24. υπενθυμίζει ότι κύριος στόχος της πολιτικής στον τομέα της επικοινωνίας είναι να έρθει η ΕΕ πιο κοντά
στους πολίτες· θεωρεί ότι πρέπει να εισαχθούν μορφές ενημέρωσης και διαλόγου για τους πολίτες εκείνους που επίτου παρόντος αισθάνονται αποκλεισμένοι από την ευρωπαϊκή συζήτηση και ότι πρέπει να προωθηθεί ο διάλογοςκαι η κατανόηση ανάμεσα στους ευρωπαίους πολίτες μέσω επιτυχημένων ευρωπαϊκών προγραμμάτων, όπως είναι
τοErasmus και το Leonardo (δια βίου μάθηση), καθώς και μέσω της γλωσσικής κατάρτισης·
25. υπενθυμίζει ότι η ενίσχυση της οικονομικής και κοινωνικής συνοχής αποτελεί έναν από τους θεμελιώδεις
στόχους της ΕΕ όπως καθορίζεται στη Συνθήκη περί ιδρύσεως της Ευρωπαϊκής Κοινότητας· διαπιστώνει ότι το2007 θα είναι το πρώτο έτος κατά το οποίο τα νέα κράτη μέλη θα λάβουν πλήρη στήριξη από τα Διαρθρωτικά
Ταμεία και το Ταμείο Συνοχής· θεωρεί ως εκ τούτου ότι η ενίσχυση της συνοχής πρέπει να παραμείνει στόχος
προτεραιότητας για το 2007 και ότι κατά τη διάρκεια της δημοσιονομικής διαδικασίας για το έτος 2007 θα
πρέπει να διατεθούν επαρκείς χρηματοοικονομικοί πόροι για την πολιτική συνοχής.7.12.2006 C 297 E/360 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
Γ.Εσωτερικές Πολιτικές —Ευημερία και αλληλεγγύη
26. θεωρεί ότι οι στόχοι της Ατζέντας της Λισσαβώνας θα συμβάλουν στην προώθηση της αύξησης της οικο-
νομίας και τη δημιουργία θέσεων εργασίας στην ΕΕ· καλεί ως εκ τούτου τα κράτη μέλη να εφαρμόσουν δεόντως
την υφιστάμενη και προτεινόμενη κοινοτική νομοθεσία που αποσκοπεί στην ολοκλήρωση της εσωτερικής αγοράς
και στην υλοποίηση του κοινοτικού προγράμματος της Λισσαβώνας· υπογραμμίζει την ανάγκη επαρκούς δημόσιαςχρηματοδότησης, ώστε να υπάρξουν οι αναμενόμενες πολλαπλασιαστικές συνέπειες στις δράσεις που συγχρηματο-
δοτούνται από την Ευρωπαϊκή Τράπεζα Επενδύσεων· ελπίζει ότι η Επιτροπή και το Συμβούλιο θα διατυπώσουνπροτάσεις στο επίπεδο αυτό·
27. υπογραμμίζει πόσο σημαντικές είναι οι μικρές και μεσαίου μεγέθους επιχειρήσεις με την τεράστια συμβολή
τους στην καινοτομία, την αύξηση της οικονομίας και την ευημερία στην ΕΕ· υπογραμμίζει τη σημασία που έχει η
συνέχιση της απλοποίησης του ρυθμιστικού καθεστώτος, ιδίως όσον αφορά τις ΜΜΕ·
28. παροτρύνει τα κράτη μέλη και την Επιτροπή να δίδουν ειδική προσοχή στους τομείς που συνιστούν τη βάση
για υγιή σύγχρονη κοινωνία, όπως είναι η γνώση, οι δεξιότητες, η έρευνα και ανάπτυξη, η καινοτομία, οι τεχνο-
λογίες της πληροφορίας, οι μεταφορές και η ενέργεια· υπενθυμίζει τη σημασία που έχει η ενίσχυση των ικανοτήτων
στο τρίγωνο της γνώσης (εκπαίδευση, έρευνα και καινοτομία), αλλά και η ενίσχυση των μεταξύ τους δεσμών· ζητεί
όλες οι πολιτικές των κρατών μελών και της ΕΕ να συνδυασθούν με στόχο την υποστήριξη της έρευνας και της
καινοτομίας, όπου αυτό είναι δυνατό· υποστηρίζει σθεναρά τα μέτρα για την ανάπτυξη και την ολοκλήρωση της
ευρωπαϊκής κοινωνίας της πληροφορίας, η οποία προωθεί την κοινωνική ένταξη, τη βελτίωση των δημοσίων υπηρε-
σιών και την ποιότητα ζωής·
29. πιστεύει ότι στο πλαίσιο των προγραμμάτων νέας γενιάς τα χρηματοοικονομικά μέσα θα πρέπει να επανεξε-
τασθούν με περισσότερη προσοχή και να εφοδιασθούν με τους κατάλληλους δημοσιονομικούς πόρους, οι οποίοι
είναι ζωτικής σημασίας για την υποστήριξη μιας κοινοτικής βιομηχανικής πολιτικής που θα είναι προσανατολι-σμένη προς την ανταγωνιστικότητα και την ευημερία, περιλαμβανομένων των ΜΜΕ, και η οποία θα εκμεταλλεύεται
επιτυχώς τα αποτελέσματα της έρευνας, μέσω των βιομηχανικών τους εφαρμογών (π.χ. με τη μεταφορά τεχνολογίας
από τα πανεπιστήμια και τα ερευνητικά κέντρα για τη βιομηχανική υλοποίησή της)·
30. τονίζει ότι ενώπιον περισσότερου σε παγκόσμια κλίμακα ανταγωνισμού αποφασιστικής σημασίας θα είναι η
ικανότητα τόσο των εργοδοτών όσο και των εργαζομένων αλλά επίσης και των εταιρειών ως συνόλου να προσαρ-μόζονται επαρκώς στις τρέχουσες αλλαγές· πιστεύει ότι επ' αυτού η ανάπτυξη πολιτικών του μέλλοντος είναι
ζωτικής σημασίας και ότι το ταμείο παγκοσμιοποίησης, το οποίο είναι επί του παρόντος υπό συζήτηση, θα
μπορούσε να αποτελέσει πρώτο βήμα στην ορθή κατεύθυνση· προειδοποιεί ότι η ίδρυση ενός νέου Ευρωπαϊκού
Ινστιτούτου Τεχνολογίας ίσως να υπονομεύσει υφιστάμενες δομές ή να συνεπάγεται αλληλεπικάλυψη με αυτές καιάρα ίσως να μην αποτελεί την πλέον αποτελεσματική χρήση πόρων σχετικά· πιστεύει ότι το δυναμικό για τηδημιουργία θέσεων εργασίας που διαθέτουν οι καινοτόμες επιχειρήσεις θα μπορούσε να βοηθήσει την ΕΕ ναυπερβεί ορισμένες δυσκολίες που δημιουργεί ο παγκόσμιος ανταγωνισμός· ζητεί να αρθούν τα εμπόδια στην κινητι-
κότητα των ερευνητών και να δημιουργηθεί μια ανοικτή και ανταγωνιστική αγορά εργασίας για τους ερευνητές·
31. υπενθυμίζει ότι η επικοινωνία είναι παράγοντας κλειδί στο να βοηθηθούν οι Ευρωπαίοι πολίτες να κατανοή-
σουν καλύτερα την ΕΕ· επισημαίνει ότι οι περιορισμένοι πόροι πρέπει να χρησιμοποιηθούν προς ανάπτυξη αποτελε-σματικής και συνεπούς πολιτικής επικοινωνίας που να περιλαμβάνει όλα τα θεσμικά όργανα της ΕΕ· είναι πεπει-
σμένο ότι το δυναμικό για συνεργία μεταξύ των δραστηριοτήτων επικοινωνίας στις οποίες επιδίδονται η Επιτροπή
και το Κοινοβούλιο δεν έχει ακόμη αναπτυχθεί πλήρως·
Δ.Συνοχή
32. υπογραμμίζει τη σημασία που έχει η κατάρτιση του προϋπολογισμού με βάση τις πραγματικές ανάγκες όσον
αφορά τις πληρωμές στο πλαίσιο των Διαρθρωτικών Ταμείων· τονίζει ότι θα πρέπει να προβλεφθεί επαρκές επίπεδο
πληρωμών, ώστε να μην τεθεί σε κίνδυνο η υλοποίηση των προγραμμάτων· πιστεύει ότι οι πληρωμές θα πρέπει να
ανταποκρίνονται στις πιο αξιόπιστες εκτιμήσεις, σύμφωνα με τις αρχές της χρηστής δημοσιονομικής διαχείρισης
και της βέλτιστης δημοσιονομικής πρακτικής·
Ποιοτική αξιοποίηση των πόρων
33. υπογραμμίζει ότι η συμφωνία στο Ευρωπαϊκό Συμβούλιο τον Δεκέμβριο 2005 έχει δείξει σαφώς ότι η μάχη
για πόρους έχει αρχίσει· τονίζει ότι τα ποσά του Συμβουλίου θα σημάνουν μείωση των πόρων που διατίθενται τηνπερίοδο 2007-2013 κατά 15 % εν συγκρίσει προς ό,τι θεωρούσε η Επιτροπή απαραίτητο στην αρχική της
πρόταση· πιστεύει κατά συνέπεια ότι είναι στην κατάσταση αυτή απολύτως απαραίτητο να αρχίσει κανείς να
κοιτάζει την ποιότητα των δαπανών στις οποίες προβαίνει η Ευρωπαϊκή Ένωση·7.12.2006 C 297 E/361 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
34. συμμερίζεται την αποτίμηση του Συμβουλίου ότι έχει σημασία μία καλή συνεργασία ανάμεσα στα δύο σκέλη
της αρμόδιας επί του προϋπολογισμού αρχής και την Επιτροπή· συμφωνεί με το Συμβούλιο συγκεκριμένα ότι
πρέπει να γίνει λεπτομερής ανασκόπηση όλων των πιστώσεων για έκαστον τομέα πολιτικής· βεβαιώνει επ' αυτού εκ
νέου πόσο σημαντική είναι η ανακατανομή πόρων για να παρέχεται στην αρμόδια επί του προϋπολογισμού αρχή ηδυνατότητα να προβαίνει στις απαραίτητες χρηματοδοτικές προσαρμογές για να ανταποκρίνεται στις ανάγκες τουπαρόντος και του μέλλοντος· υποστηρίζει ότι είναι ανάγκη να έχει κανείς υψηλής ποιότητας δελτία δραστηριό-
τητας και χρηματοοικονομικές πληροφορίες για τις προτάσεις δαπανών εγκαίρως·
35. πιστεύει ότι η αρχή των νέων δημοσιονομικών προοπτικών προσφέρει σημαντική ευκαιρία για εκ νέου αποτί-
μηση· θεωρεί ότι εάν είναι γνωστό ότι ένα πρόγραμμα δεν είναι επιτυχημένο ή δεν αποτελεί πλέον προτεραιότητα,
το πρόγραμμα αυτό πρέπει να διαγράφεται· πιστεύει ότι έχει σημασία να έχει κανείς ανοικτό μυαλό όσον αφορά τη
θέσπιση νέων προγραμμάτων που απαιτούνται για να συμβαδίζει η ΕΕ με τον ρυθμό της παγκοσμιοποίησης·υπογραμμίζει ότι τα θεσμικά όργανα της Ευρωπαϊκής Ένωσης θα πρέπει να εξαλείψουν την απάτη και την υπερβο-λική γραφειοκρατία, οπουδήποτε συναντώνται τέτοια φαινόμενα·
36. προτίθεται να ζητήσει τη διενέργεια μελετών κόστους-ωφελείας για ειδικούς τομείς του προϋπολογισμού με
τη χρήση των χρημάτων που διατίθενται στις κοινοβουλευτικές επιτροπές· τούτο για να αποτιμηθεί η κανονικότητα(συμμόρφωση προς τον δημοσιονομικό κανονισμό, σύστημα υποβολής οικονομικών εκθέσεων) και η επίδοση
(αποδοτική χρήση των πόρων, αποτελεσματικότητα των έργων, διοικητικό κόστος) των πολιτικών όπως υλοποιού-
νται και να αντληθούν τα πολιτικά συμπεράσματα από αυτές τις αποτιμήσεις·
37. τονίζει ότι η Επιτροπή θα πρέπει να αναλάβει άμεση δράση για την απλοποίηση και τη βελτίωση της αποτε-
λεσματικότητας της διοικητικής διαχείρισης, λαμβανομένης ιδιαιτέρως υπόψη της αναθεωρημένης πρότασης για
τον δημοσιονομικό κανονισμό, όσον αφορά την εφαρμογή των κοινοτικών προγραμμάτων από τις υπηρεσίες της,
από τα κράτη μέλη και από τους τελικούς δικαιούχους, ιδίως όσον αφορά τα μικρής κλίμακας έργα· πιστεύει ότι
θα πρέπει να πραγματοποιηθεί διεξοδική ανάλυση της αποτελεσματικότητας της διοικητικής διαχείρισης της κοινο-τικής νομοθεσίας, σε κάθε ένα από τα επίπεδα αυτά·
Προετοιμασία για την ανασκόπηση 2008—2009
38. συμμερίζεται την άποψη του Συμβουλίου ότι ο ορισμός ενδιαμέσων πολιτικών προτεραιοτήτων από το
δημοσιονομικό πλαίσιο απαιτείται να προσαρμόζεται σε έναν κόσμο ταχέων εξελίξεων· τούτο για να έχει η ΕΕ τη
δυνατότητα να διατηρεί την πολιτική και οικονομική της θέση τόσο σε εσωτερικό επίπεδο για να επιτύχει τους
στόχους της Λισσαβώνας όσο και σε εξωτερικό επίπεδο για να επιτύχει τους αναπτυξιακούς στόχους της Χιλιετίας,να προωθήσει τη δημοκρατία και τα ανθρώπινα δικαιώματα, να διαμορφώσει επιτυχημένη πολιτική γειτονίας και να
αναλάβει ηγετικό ρόλο στη διεργασία της παγκοσμιοποίησης· υπογραμμίζει ακόμη ότι η Κοινή Αγροτική Πολιτικήθα πρέπει να προσαρμοσθεί προς τις μελλοντικές ανάγκες, σε εσωτερική και εξωτερικό επίπεδο και, στο πλαίσιο
αυτό εφιστά την προσοχή στην υποχρεωτική συγχρηματοδότηση, την αύξηση του προσανατολισμού προς την
αγορά, τους ισότιμους όρους ανταγωνισμού και την κατάργηση των επιδοτήσεων κατά την εξαγωγή·
39. θεωρεί ότι ο προϋπολογισμός 2007 ως πρώτος προϋπολογισμός της προσεχούς περιόδου αποτελεί δυνατό-
τητα για την έναρξη των νέων προγραμμάτων εντός του πεδίου προσαρμογών σε νέες ανάγκες που ενδέχεται να
εμφανισθούν στο πρώτο τμήμα της περιόδου·
40. πιστεύει ότι η ανασκόπηση όλων των πτυχών των δαπανών και των πόρων της ΕΕ που σχεδιάζεται για το
2008 θα προσφέρει πραγματική ευκαιρία για να δει κανείς εκ του σύνεγγυς πώς δαπανάται το δημόσιο χρήμα·
υπενθυμίζει ότι το Κοινοβούλιο θα πρέπει να έχει λόγο όσον αφορά οποιεσδήποτε τυχόν αλλαγές στο πεδίο αυτό,λαμβάνοντας υπόψη τα δικαιώματα και τις θεσμικές προνομίες του· υπογραμμίζει ότι μόνον μία περιεκτική αποτί-μηση εσόδων, ιδίως με την εφαρμογή συστήματος πραγματικά ιδίων πόρων, και δαπανών, κυρίως με την εφαρμογή
της συγχρηματοδότησης των άμεσων πληρωμών στη γεωργία και τον αναπροσανατολισμό της πολιτικής προς τηνανάπτυξη της υπαίθρου, θα επιτρέψει στην Ευρωπαϊκή Ένωση να ταρακουνήσει το σύστημα για να ανταποκριθεί
στις προκλήσεις του κόσμου μας με τις ταχείες αλλαγές του· αναμένει την έκθεση σχετικά με τη μεταρρύθμιση του
συστήματος ιδίων πόρων, ώστε αυτό να γίνει περισσότερο διαφανές, προοδευτικό και δίκαιο·
Ευρωπαϊκή διακυβέρνηση: Ανθρώπινοι και οικονομικοί πόροι για το 2007
41. υπογραμμίζει ότι η διαδικασία του προϋπολογισμού 2007 μπορεί να προσφέρει πραγματική ευκαιρία για
ακριβέστερους προσδιορισμούς καθώς και ώθηση για τον ορισμό προτεραιοτήτων· θεωρεί ότι η ετήσια διαδικασίατου προϋπολογισμού θα μπορούσε να χρησιμοποιηθεί ως μέσο για να διασφαλίζει το Κοινοβούλιο τις προτεραιό-
τητες που θέτει στις εν εξελίξει νομοθετικές διαδικασίες και ιδιαιτέρως στον ορισμό των πολυετών προγραμμάτων
εντός ενός νέου πολυετούς δημοσιονομικού πλαισίου·
42. τονίζει ότι μετά την έκβαση των διαπραγματεύσεων για το επόμενο πολυετές δημοσιονομικό πλαίσιο, η
Επιτροπή Προϋπολογισμών πρέπει να εξασφαλίσει ότι οι νέες διατάξεις και οι ποιοτικές μεταρρυθμίσεις που περιέ-
χονται στη διοργανική συμφωνία θα εφαρμοσθούν στον προϋπολογισμό του 2007·7.12.2006 C 297 E/362 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
43. επαναλαμβάνει ότι, όπως συνέβει κατά την παρελθούσα δεκαετία, ο πολλαπλασιασμός των αποκεντρωμένων
υπηρεσιών θα έχει αναμφιβόλως αρνητικές συνέπειες για τη διάθεση πόρων στα επιχειρησιακά προγράμματα· θεωρεί
απολύτως αναγκαία μία προσέγγιση αξιοποίησης του χρήματος προς τις αποκεντρωμένες υπηρεσίες έναντι τωνδραστηριοτήτων που εκτελούνται κεντρικά·
44. σημειώνει ότι η Επιτροπή σχεδιάζει να ζητήσει 890 πρόσθετες θέσεις προσωπικού, εξ ων 250 νέες θέσεις για
την προσεχή διεύρυνση με την ένταξη της Βουλγαρίας και της Ρουμανίας για να αντεπεξέλθει στα αυξημένα λόγωδιευρύνσεως καθήκοντά της· εμμένει στο ότι αυτό το αίτημα πρέπει να αιτιολογείται επαρκώς στο προσχέδιο προϋ-πολογισμού, ιδιαιτέρως για τις θέσεις που χορηγούνται στα νέα προγράμματα·
45. σημειώνει το αίτημα του Συμβουλίου για εξοικονομήσεις στη διοικητική λειτουργία· είναι έτοιμο να συνερ-
γασθεί με το Συμβούλιο στο θέμα των μέσων με τα οποία να εξασφαλίζεται αξιοποίηση του χρήματος των κοινο-τικών προγραμμάτων, όπως τονίζεται στις κατευθυντήριες γραμμές για τον προϋπολογισμό 2007·
46. χαιρετίζει τις προσπάθειες που καταβάλλει η Επιτροπή όσον αφορά την αναδιάταξη μεταξύ και εντός
τμημάτων για βελτιστοποίηση των πόρων· καλεί την Επιτροπή να αποτιμήσει προσεκτικά εάν μπορούν να ευρεθούνπεραιτέρω δυνατότητες για αναδιάταξη πριν από την παρουσίαση του προσχεδίου προϋπολογισμού για να μειώσει
τον αριθμό προσλήψεων νέου προσωπικού· καλεί την Επιτροπή να εξασφαλίσει ότι η Υπηρεσία Επιλογής Προσω-
πικού των Ευρωπαϊκών Κοινοτήτων (EPSO) θα είναι σε θέση να καταστήσει δυνατή την πρόσληψη προσωπικού που
προβλέπεται για τη διεύρυνση για το έτος 2007·
47. σημειώνει ότι θα διεξαχθεί πλήρης διαβούλευση μεταξύ των θεσμικών οργάνων σχετικά με τη διαμόρφωση
του νομοθετικού προγράμματος 2007· εμμένει ότι συμφωνία επί του εν λόγω προγράμματος πρέπει να επιτευχθεί
τον Δεκέμβριο 2006 από τα θεσμικά όργανα της ΕΕ για να συμπίπτει με την περάτωση της διαδικασίας του προϋ-
πολογισμού 2007·
48. σημειώνει τις γνωμοδοτήσεις που συνέταξαν η Επιτροπή Εξωτερικών Υποθέσεων, η Επιτροπή Ανάπτυξης και
η Επιτροπή Διεθνούς Εμπορίου· επιδοκιμάζει τη συμβολή αυτών των γνωμοδοτήσεων όσον αφορά τις εξωτερικέςπτυχές της διαδικασίας του προϋπολογισμού 2007· σημειώνει ότι τα κύρια θέματα αυτών των γνωμοδοτήσεων θα
ενσωματωθούν κατά τη διάρκεια της διαδικασίας του προϋπολογισμού·
*
* *
49. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και το Ελεγκτικό
Συνέδριο.
P6_TA(2006)0222
Φυσικές καταστροφές —γεωργικές πτυχές
Ψήφισμα του Ευρωπαϊκού Κοινοβουλίου σχετικά με τις φυσικές καταστροφές (πυρκαγιές, ξηρασία και
πλημμύρες) —γεωργικές πτυχές (2005/2195(INI))
Το Ευρωπαϊκό Κοινοβούλιο,
—έχοντας υπόψη τα ψηφίσματά του της 5ης Σεπτεμβρίου 2002 σχετικά με τις καταστροφικές πλημμύρες στην
Κεντρική Ευρώπη (1),της13ης Ιανουαρίου 2005 σχετικά με τα αποτελέσματα της Διάσκεψης του Μπουένος
Άιρες για την αλλαγή του κλίματος (2),της14ης Απριλίου 2005 σχετικά με την ξηρασία στην Πορτογαλία (3),
της12ης Μαΐου 2005 σχετικά με την ξηρασία στην Ισπανία (4),και της 8ης Σεπτεμβρίου 2005 σχετικά με τις
φυσικές καταστροφές (πυρκαγιές και πλημμύρες) στην Ευρώπη εκείνο το καλοκαίρι (5),7.12.2006 C 297 E/363 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)ΕΕC 272 E της13.11.2003, σ. 471.
(2)ΕΕC 247 E της6.10.2005, σ. 144.
(3)ΕΕC 33 E της9.2.2006, σ. 599.
(4)ΕΕC 92 Ε της 20.4.2006, σ. 414.
(5)Κείμενα που εγκρίθηκαν την ημερομηνία αυτή, P6_TA(2005)0334.